**Magyar mint idegen nyelv**

**CB3338L**

**Féléves tematika:**

|  |  |
| --- | --- |
| **Konzultáció** | Tematika |
| **1.** | * A magyar nyelv fonémáinak megismerése, artikulált kiejtése. Betűfelismerés. A magán- és mássalhangzó hosszúságának észlelése.   Rövid szövegek hangos és néma olvasása. Rövid mondatok leírása tollbamondást követően.   * *Nyelvtani ismeretek:* * a hangrend és illeszkedés szabálya, * a létige ragozása, * az ige jelen idejű határozatlan ragozása, * az ige múlt idejű alakjainak ismerete, * a határozott tárgy és a határozott ragozás, * irányjelölő igekötők, * a főnév többes száma, * a főnév tárgyesete, * a melléknév fokozása, * személyes névmások, * mutató névmások, * kérdő névmások, * határozott és határozatlan névelők, * irányhármasság: a *hol?*, *hová?*, *honnan?* kérdésre válaszoló helyhatározóragok, névutók, * kötőszavak: *és, vagy, de, mert,* * a -*kor* időhatározórag, * az időhatározók egyéb fontos kifejezési eszközei (névutók), * a birtokos személyjel, * a birtoklás kifejezése, * a *-val/-vel* eszköz- és társhatározó rag, * főnévi igenév+*kell, szeret, akar, tud, szabad, tilos*. * *Témakörök:* * Bemutatkozás, köszönési formák, köszönetnyilvánítás és kérések, felszólítások diádikus kommunikációban való helyes használata. * Emberek és tárgyak leírása melléknevek segítségével. Emberek és tárgyak helyzetének és mozgásuk irányának meghatározása. * Az iskolai környezet leírása. Az iskolarendszer szintjeinek, a tantárgyaknak, az óratípusoknak, a taneszközöknek a megnevezései. * A lakóhely és a tágabb környezet bemutatása. * Családi kapcsolatok, baráti viszonyok megnevezései, jellemzése. * A napi étkezés ritmusa. Kedvenc ételek és italok. Egy tradicionális magyar étel elkészítésének a leírása. Az egészséges étkezés alapjai. * Az idő, az időjárás és az évszakok nevei. * Öltözködés, ruhadarabok. * Egészség és betegség. * Napirend. * A szabadidő eltöltése és a sportfajták. * Közlekedési eszközök, utazás külföldön és belföldön. |
| **2.** | * Kulturális ismeretek. Magyarország földrajzi értékeinek megismerése és az azokhoz tartozó alapvető helyesírási szabályok rögzítése.   Az ünnepekhez kapcsolódó szimbólumok és szokások megismerése.  Legalább egy magyar népmese megismerése, illetve a hallgató, saját népének népmeséi közül egy kiválasztott művet egyszerű szövegezéssel bemutat magyar nyelven hallgatótársainak. |

**Irodalom:**

* Görbe Tamás – Szita Szilvia 2018. Gyakorló magyar nyelvtan+ szójegyzék. Akadémiai Kiadó, Budapest.
* PONS. Beginner’s Course Hungarian. Klett Kiadó.
* Pontifex Zsuzsa 2003. Teach Yourself Hungarian Complete Course. Hodder
* Pontifex Zsuzsa 2014. Get started in Hungarian: Teach Yourself. Hodder
* Simon Diána – Nagy Csilla 2013. Szóbeszéd – Magyar nyelvkönyv. Klett Kiadó,

**A foglalkozásokon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése**

**A félévközi ellenőrzések követelményei:**

A tantárgy jellege folyamatos gyakorlást feltételez, így a hallgatók minden konzultáción feladatokat kapnak, a feladatok megoldásának értékelése folyamatos. A félév során az elméleti anyag számonkérése egy zárthelyi dolgozattal történik. A gyakorlati jegy a ZH részjegyéből és a gyakorlati órán megoldott feladatok minősítéséből áll. Amennyiben az egyik jegy elégtelen, úgy a félévi jegy is elégtelen lesz.

**Az érdemjegy kialakításának módja:**

A félévi gyakorlati jegyet az órai munkára kapott jegy és a zárthelyi dolgozat érdemjegyeinek számtani átlaga határozza meg. Amennyiben a zárthelyi dolgozat, vagy az órai munka elégtelen minősítésűek, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.